Настъпи ли моментът за смяна на филтър купе, най-важното е да изберем консуматив, който отговаря на марката и серията на автомобила.
Въпреки че масово тези аксесоари са стандартни и се вписват в повече от един модел, все пак трябва да проверим дали размерите отговарят на изискванията.
Ясно е, че по-големият филтър няма да се вмести в „леглото”, но ако поставим по-малък, работата му изобщо няма да е пълноценна.
В последните години пред водачите има и още една алтернатива за подобряване на качеството на въздуха в колата.
Това е филтър с активен въглен, който допринася за още по-добро пречистване на въздушния поток, навлизащ в салона. Този консуматив е по-скъп  около 2 - 3 пъти повече от стандартния, но инвестицията си заслужава.
Източник на изображение: Canva
От една страна, въздухът в климатичната система е по-здравословен и свеж, защото специалната структура на сегмента задържа много по-голяма част от външните неприятни газове и прахови частици.
Освен това филтър на купето с активен въглен издържа и малко по-дълго време от обикновения.
Щом дойде време за неговата смяна, ние ще го усетим по стандартните признаци: въздухът в салона става по-тежък и влажен, макар че въгленът ще продължава да спира нежеланите миризми.